**LÆRINGSMÅL OG KOMPETENCEKORT IFM. ANSØGNING OM DISPENSATION FOR GRUNDMODUL II I  
SPECIALISTUDDANNELSEN I FUNKTIONEL LIDELSE**

Disse læringsmål bruges i forbindelse med det andet modul på specialistuddannelsen i funktionel lidelse. Modulet består af to dages undervisning ud fra Sundhedsstyrelsens redskabssamling samt i, hvilken livsstil, der er hensigtsmæssig i forbindelse med funktionel lidelse. Formålet er at konkretisere patientbehandlingen med en serie redskaber og sikre, at deltageren mestrer at arbejde med disse. Desuden at understøtte deltagerens arbejde med livsstil og livsstilændringer hos patienter med funktionel lidelse.

**Læringsmål 1**: Overordnet at forbedre egen anvendelse af relevante redskaber og arbejdet med livsstil i forbindelse med udredning og behandling af patienter med funktionel lidelse  
Generelt at kende Sundhedsstyrelsens 15 redskaber som en samlet ”værktøjskasse” ift. funktionel lidelse og at blive bedre til at anvende disse. Desuden at forbedre arbejdet med livsstil og livsstilsforandringer i relation til funktionel lidelse.

**Læringsmål 2**: At anvende kliniske redskaber i samtalen

At introducere de kliniske redskaber med tydelig og effektiv kommunikation. At sammenflette et klinisk redskab relevant, sømløst og effektivt med samtaleforløbet, herunder at sikre god *timing*. At tilpasse et klinisk redskab kreativt, så det passer til patienten og dennes situation. At inddrage patienten aktivt i anvendelsen af de kliniske redskaber. At arbejde effektivt med evt. barrierer for patientens brug af redskaberne.

**Læringsmål 3**: At have fortrolighed med at arbejde med centrale redskaber fra redskabssamlingen

At opnå et fortroligt kendskab til udvalgte redskaber fra Sundhedsstyrelsens redskabssamling og at kunne arbejde effektivt med disse centrale redskaber inddelt i kategorierne:

* Aktivitetsniveau og energiforvaltning
* Sygdomsforståelse, årsagsforståelse
* Fysiske øvelser og mindfulness, inkl. STOP-øvelsen

**Læringsmål 4**: At anvende kliniske redskaber som hjemmeopgaver

At anvende de kliniske redskaber som hjemmeopgaver. At følge relevant op på de kliniske redskaber i efterfølgende sessioner. At få tilbagemelding på anvendelsen af redskaberne som hjemmeopgaver

**Læringsmål 5**: At arbejde med livsstil

At arbejde effektivt og nuanceret med patientens livsstil og evt. livsstilsforandringer, så livsstilen understøtter en gradvis helingsproces frem for at udgøre en vedligeholdende eller forværrende faktor ift. funktionel lidelse. Dette indebærer en ikke-dømmende undersøgelse af patientens livsstil og efterfølgende hjælp til prioritering af, hvad der vil være vigtigt for patienten at arbejde med.

**Læringsmål 6**: At kende til arbejdet med centrale livsstilsfaktorer

At opnå et indgående kendskab til arbejdet med boom-bust-tendens, brug af pauser og patientens KRAMS-faktorer: kost, rygning, alkohol, motion, søvn.

Navn: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dato: \_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Læringsmål** | **Deltagerens noter** |
| 1 |  |
| 2 |  |
| 3 |  |
| 4 |  |
| 5 |  |
| 6 |  |